Smørstein stoppested

Smørstein stoppested var en jernbanestasjon på Vestfoldbanen i Holmestrand kommune i Vestfold. Bogen holdeplass åpnet den 16. juni 1921 og endret navn til Smørstein den 15. desember samme år, samtidig som holdeplassen ble oppgradert til stoppested. Stoppestedet ble nedgradert til holdeplass igjen den 1. juli 1958. Holdeplassen mistet persontrafikken i 1973 og ble nedlagt den 28. mai 1978.

Stasjonsbygningen som stod her, er revet.

Den 18. august 1918 gikk et større ras sør for der holdeplassen senere ble anlagt. Etter det ble traseen lagt om, og Smørstein jernbanetunnel åpnet den 21. mai 1921. Hele traseen forbi Smørstein gikk ut av bruk i oktober 2016, fire uker før den nye dobbeltsporstrekningen gjennom Holmestrandsporten ble tatt i bruk.

Referanser

Litteratur

Eksterne lenker

Jernbanestasjoner på Vestfoldbanen
Jernbanestasjoner i Vestfold
Nedlagte jernbanestasjoner i Norge
Jernbanestasjoner åpnet i 1921
Jernbanestasjoner nedlagt i 1978
Vestfolds samferdselshistorie
Jernbanebyggverk i Holmestrand
Holmestrands historie
Tidligere byggverk i Vestfold